text: ৩নং বড়দরগাহ্ ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন।
  
  অবস্থান 
  রংপুর জেলা হতে ৩৫ কি.মি. দক্ষিণ দিকে অবস্থিত। পীরগঞ্জ উপজেলা হতে ১১ কি.মি. উত্তর-পশ্চিম দিকে অবস্থিত। ৩নং বড়দরগাহ্ ইউনিয়নের উত্তরে মিঠাপুকুর উপজেলা, দক্ষিণে ৪নং কুমেদপুর ইউনিয়ন, ৯নং পীরগঞ্জ ইউনিয়ন, পূর্বে ১০নং শানেরহাট ইউনিয়ন, পশ্চিম দিকে ২নং ভেন্ডাবাড়ী ইউনিয়ন অবস্থিত।
  
  প্রশাসনিক এলাকা 
  বড়দরগাহ্ ইউনিয়নের অধীনে মোট ২০টি গ্রাম আছে। বড়দরগাহ্ ইউনিয়নের গ্রামসমূহ— আমবাড়ী শোলাগাড়ী, বড় আমবাড়ী, বড়দরগাহ মকিমপুর, বড়দরগা ভগবানপুর, বরিয়া, বেলবাড়ী, চাঁপাবাড়ী, ছোটমির্জাপুর, দানিয়ালেরপাড়া, বড়দরগাহ শাহাপুর, ডাসারপাড়া, ঢোড়াকান্দর, গুর্জিপাড়া, ইসমাঈলপুর, জীবানন্দপুর, মন্ডলাবাড়ী, মথুরাপুর, পাবর্তীপুর, শাহাপাড়া হাজীপুর ও শাহাজাদপুর।
  
  জনসংখ্যার উপাত্ত 
  বড়দরগাহ্ ইউনিয়নের মোট জনসংখ্যা ৩২,২৪০ জন। পুরুষ- ১৬,৪২৫ জন, মহিলা –১৫,৮১৫ জন।
  
  শিক্ষা 
  শিক্ষার হার : ৫২%
  
   সরকারি প্রাইমারী স্কুল: ১২টি 
   কিন্ডারগার্ডেন: ২ টি 
   উচ্চ মাধ্যমিক বিদ্যালয়: ৩ টি 
   হাফেজিয়া  মাদ্রাসা: ২টি
   দাখিল মাদ্রাসা: ৪টি  
   ফাজিল মাদ্রাসা: ১টি
   কলেজ : ২টি 
  
  ইউনিয়নের শিক্ষাপ্রতিষ্ঠানগুলোর মধ্যে উল্লেখযোগ্য হলো 
  
   গুর্জিপাড়া কে পি দ্বি-মুখী উচ্চ বিদ্যালয়
   গুর্জিপাড়া বালিকা উচ্চ বিদ্যালয়
   শাহ ইসমাঈল গাজী (রঃ) কামিল মাদ্রাসা
   গুর্জিপাড়া কলেজ 
   গুর্জিপাড়া বেগম রোকেয়া মহিলা কলেজ
   গুর্জিপাড়া দ্বি মূখী দাখিল মাদ্রাসা
   ঢোড়াকান্দর দ্বি মূখী ইসলামিয়া দাখিল মাদ্রাসা
   মথুরাপুর দ্বি মূখী দাখিল মাদ্রসা
  
  স্বাস্থ্য 
  
   কমিউনিটি ক্লিনিক: ৪টি
   স্বাস্থ্য ও পরিবার পরিকল্পনা ক্লিনিক: ১ টি
  
  বাজার 
  ইউনিয়নটিতে ৩টি বাজার আছে। যথা—
   গুর্জিপাড়া বাজার, গুর্জিপাড়া, পীরগঞ্জ, রংপুর
   বড়দরগাহ্ বাজার, গুর্জিপাড়া, পীরগঞ্জ,রংপুর
   মথুরাপুর বাজার, গুর্জিপাড়া, পীরগঞ্জ,রংপুর
  
  ইউনিয়ন পরিষদ 
  ৩ নং বড়দরগাহ্ ইউনিয়নের বর্তমান চেয়ারম্যান মোঃ নুরুল হক মন্ডল  এবং ইউনিয়ন পরিষদের সদস্য-সংখ্যা ১২ জন।
  
  পূর্বতন চেয়ারম্যানবৃন্দ 
  ৩ নং বড়দরগাহ্ ইউনিয়নের পূর্বতন চেয়ারম্যানবৃন্দের তালিকা নিম্নরূপ
  
  দর্শনীয় স্থান 
  বড়দরগাহ্ শাহ্ ইসমাঈল গাজী মাজার শরীফ শাহ ইসমাইল গাজীর দরগাহ
  
  চিত্রশালা
  
  তথ্যসূত্র
  
  বহিঃসংযোগ
  
  বিষয়শ্রেণী:পীরগঞ্জ উপজেলা, রংপুরের ইউনিয়ন
title: বড়দরগাহ্ ইউনিয়ন